“3 หุ้นตระกูลป.” ร่วง! เซ่นราคาน้ำมัน WTI ดิ่ง 2% เหตุเชื้อไวรัส “โคโรนา” ระบาดหนัก
“3 หุ้นตระกูลป.” ร่วง! เซ่นราคาน้ำมัน WTI ดิ่ง 2% เหตุเชื้อไวรัส “โคโรนา” ระบาดหนัก
“3 หุ้นตระกูลป.” ร่วง! เซ่นราคาน้ำมัน WTI ดิ่ง 2% เหตุเชื้อไวรัส “โคโรนา” ระบาดหนัก
27 ม.ค. 2563

ผู้สื่อข่าวรายงานว่า ณ เวลา 11.00 น. ราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 44.25 บาท ลบ 1 บาท หรือ 2.21% สูงสุดที่ระดับ 44.75 บาท ต่ำสุดที่ระดับ 44.25 บาท ด้วยมูลค่าการซื้อขาย 1.04 พันล้านบาท
ด้านราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 49.25 บาท ลบ 1.25 บาท หรือ 2.48% สูงสุดที่ระดับ 49.75 บาท ต่ำสุดที่ระดับ 49 บาท ด้วยมูลค่าการซื้อขาย 297.47 ล้านบาท
ส่วนราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 124.50 บาท ลบ 4 บาท หรือ 3.11% สูงสุดที่ระดับ 126.50 บาท ต่ำสุดที่ระดับ 124 บาท ด้วยมูลค่าการซื้อขาย 842.26 ล้านบาท
สำหรับปัจจัยที่ส่งผลให้หุ้นในกลุ่มพลังงานปรับตัวลดลง มาจากราคาน้ำมันดิบเวสต์เท็กซัส (WTI) ซึ่งมีการซื้อขายทางอิเล็กทรอนิกส์ ดิ่งลงกว่า 2% ในช่วงเช้านี้ เนื่องจากนักลงทุนวิตกว่าการแพร่ระบาดของเชื้อไวรัสโคโรนาสายพันธุ์ใหม่จะส่งผลกระทบต่อเศรษฐกิจและความต้องการใช้น้ำมัน
โดย ณ เวลา 09.14 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนมี.ค. ซึ่งมีการซื้อขายที่ตลาด NYMEX ลดลง 1.19 ดอลลาร์ หรือ 2.2% สู่ระดับ 53.00 ดอลลาร์/บาร์เรล
ขณะที่คณะกรรมการสุขภาพแห่งชาติของจีน (NHC) ยืนยันว่า จำนวนผู้เสียชีวิตจากโรคปอดอักเสบที่เกิดจากการติดเชื้อไวรัสโคโรนาสายพันธุ์ใหม่ เพิ่มขึ้นเป็น 80 ราย ส่วนจำนวนผู้ติดเชื้อไวรัสโคโรนาเพิ่มขึ้นเป็น 2,744 ราย
ด้านสหรัฐฯ ยืนยันว่า ขณะนี้พบผู้ติดเชื้อไวรัสโคโรนาในสหรัฐเพิ่มเป็นรายที่ 5